b"\n_START_ARTICLE_\nRijksmuseum\n_START_SECTION_\nEtablering\n_START_PARAGRAPH_\nMuseet ble grunnlagt i 1800 i Haag for \xc3\xa5 vise de nederlandske statholdernes samlinger. Det ble grunnlagt med inspirasjon i Frankrike og kjent som Nasjonalt kunstgalleri. I 1808 flyttet museet til Amsterdam etter ordre fra kong Louis Bonaparte, bror til Napoleon Bonaparte. Samlingen ble utvidet etter flyttingen med malerier som var i byen Amsterdams eie, som Nattevakten av Rembrandt.\n_START_SECTION_\nCuypers' bygning\n_START_PARAGRAPH_\nI 1863 var der en arkitektkonkurranse om en ny bygning til Rijksmuseum, men ingen av de innleverte forslag ble godkjent. Pierre Cuypers deltok ogs\xc3\xa5 i konkurransen, og hans forslag fikk andreplass. I 1876 blev der avholdt ny konkurranse, og denne gang vant Pierre Cuypers. Tegningen var en blanding av elementer fra gotikk og renessanse. Byggeriet begynte 1. oktober 1876. Bygningen skulle b\xc3\xa5de innvendig og utvendig dekoreres med referanser til den hollandske kunsthistorie. Der ble holdt en annen konkurranse for denne utsmykningen. Vinnerne var B. van Hove og J.F. Vermeylen til skulpturene, G. Sturm til flisetableauene og maleriene og W.F. Dixon til glassmaleriene. Museet \xc3\xa5pnet i den nye bygningen 13. juli 1885._NEWLINE_Hovedinngangen ligger p\xc3\xa5 Stadhouderskade, mens inngangen p\xc3\xa5 baksiden vender mot Museumplein mellom Van Gogh Museet, Stedelijk Museum Amsterdam og Concertgebouw._NEWLINE_Etter en periode p\xc3\xa5 10 \xc3\xa5r med ombygging og renovering, ble museet \xc3\xa5pnet p\xc3\xa5 nytt 13. april 2013._NEWLINE_Bygningen har status som Nederlandsk Rijksmonument .\n_START_SECTION_\nMuseets samlinger\n_START_PARAGRAPH_\nRijksmuseums samlinger best\xc3\xa5r av 1 million objekter innen kunst, h\xc3\xa5ndverk og historie, fra perioden \xc3\xa5r 1200 til 2000. Om lag 8000 gjenstander er for tiden utstilt i museet.  _NEWLINE_Samlingene inneholder mer enn 2000 malerier fra den nederlandske gullalderen, bl.a.  Jacob van Ruisdael, Frans Hals, Johannes Vermeer, Jan Steen, Rembrandt, og Rembrandts elever. Museet har ogs\xc3\xa5 en asiatisk kunstsamling som vises i den asiatiske paviljongen._NEWLINE_I 2012 bestemte museet at om lag 125000 h\xc3\xb8yoppl\xc3\xb8slige bilder skal gj\xc3\xb8res tilgjengelig for nedlasting via webplattformen Rijksstudio. _NEWLINE_Planen g\xc3\xa5r ut p\xc3\xa5 \xc3\xa5 legge ut nye 40000 bilder \xc3\xa5rlig til hele samlingen p\xc3\xa5 en million arbeider er tilgjengelige p\xc3\xa5 nettet, dette if\xc3\xb8lge direkt\xc3\xb8r Taco Dibbits."